|  |  |  |  |  |  |
| --- | --- | --- | --- | --- | --- |
| cali | | |  |  | |
| **Ανθρώπινα δικαιώματα και αποδοχή της διαφορετικότητας   ΑΝΤΙΓΟΝΗ - Κέντρο Πληροφόρησης και Τεκμηρίωσης για τον Ρατσισμό, την Οικολογία, την Ειρήνη και τη Μη Βία** | | |  | Θεματική: **Ενδιαφέρομαι και Ενεργώ - Κοινωνική Συναίσθηση και Ευθύνη**  Υποθεματική: **Αλληλοσεβασμός και διαφορετικότητα, Ανθρώπινα Δικαιώματα**  Απευθύνεται σε μαθητές/μαθήτριες:  **Α΄, Β΄, Γ΄, Δ΄, Ε΄, ΣΤ΄ δημοτικού**  **Α΄, Β΄, Γ΄ γυμνασίου**  Διάρκεια στο τετράμηνο:  **2 (δίωρα) εργαστήρια** | |
|  | | |  |  | |
| **Περιγραφή (50-100 λέξεις)** Το πρόγραμμα περιλαμβάνει βιωματικά εργαστήρια για μαθητές/τριες με θέμα τα ανθρώπινα δικαιώματα και την αποδοχή της διαφορετικότητας όσον αφορά τις θεματικές ενότητες: *ανθρώπινα δικαιώματα, δικαιώματα παιδιού, ανθρώπινα δικαιώματα και αναπηρία, ισότητα φύλων, πρόληψη και αντιμετώπιση προκαταλήψεων και ρατσισμού, πρόληψη και αντιμετώπιση σχολικού εκφοβισμού και βίας****.*** Οι δραστηριότητες είναι σχεδιασμένες ανά ηλικιακή ομάδα για την προσωπική και κοινωνική ανάπτυξη των μαθητών/ριών δίνοντας τη δυνατότητα να εξασκούνται σε δημοκρατικές διαδικασίες και να συζητούν για κοινές αποφάσεις. Η δόμηση της προσωπικότητας και η ανάπτυξη των ικανοτήτων τους γίνεται με την πλήρη και ενεργή διάδρασή τους σε ένα ομαδικό περιβάλλον που καθορίζεται από τους ίδιους και προσομοιώνει αυτό μίας υγιούς, συμμετοχικής κοινωνίας. **Στοχευόμενες δεξιότητες** Δημιουργικότητα (Creativity), Επικοινωνία (Communication), Κριτική σκέψη (Critical thinking), Συνεργασία (Collaboration)  Aυτομέριμνα, Ανθεκτικότητα, Ενσυναίσθηση και ευαισθησία, Κοινωνικές Δεξιότητες, Πολιτειότητα, Προσαρμοστικότητα, Πρωτοβουλία, Υπευθυνότητα  Ασφαλής πλοήγηση στο διαδίκτυο (αντιμετώπιση phising - cyberbuyllying κ.ά.), Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα  Επίλυση προβλημάτων, Μελέτη περιπτώσεων (case studies), Πλάγια σκέψη **Δραστηριότητες**  **Για τις τάξεις Α’, Β’, Γ’ του Δημοτικού Σχολείου (ενδεικτικά)**  **1ο εργαστήριο (2 διδακτικές ώρες): Δικαιώματα Παιδιού**   1. Παιχνίδι με ονόματα και μπαλάκι (διάρκεια 5’) [Οδηγός σελ. 110 με την εξής προσαρμογή: Εφόσον τα μέλη της ομάδας γνωρίζονται, ακολουθείται η ίδια διαδικασία, αλλά αντί για το όνομά του, καθένας/μια λέει κάτι που του/της αρέσει (παιχνίδι, χρώμα, άθλημα, φαγητό κλπ.)] 2. Δραστηριότητα “Τα δικαιώματα του κουνελιού” (διάρκεια 30’) [Οδηγός σελ. 17] 3. Παιχνίδι ενεργοποίησης “Ο ήλιος λάμπει για όποιον/α” (διάρκεια 10’) [Οδηγός σελ. 111] 4. Δραστηριότητα “Το παζλ των δικαιωμάτων του παιδιού” (διάρκεια 45’) [Οδηγός σελ. 20]   **2ο εργαστήριο (2 διδακτικές ώρες): Πρόληψη και αντιμετώπιση σχολικού εκφοβισμού και βίας**   1. Δραστηριότητα “Πέντε” (διάρκεια 20’) [Οδηγός σελ. 98[ 2. Παιχνίδι ενεργοποίησης “Ο αγώνας με τις πετσέτες” (διάρκεια 5’) [Οδηγός σελ. 111] 3. Δραστηριότητα “Bully Dance” (διάρκεια 60’) [Οδηγός σελ. 100] 4. Αξιολόγηση (διάρκεια 5’) [Οδηγός σελ. 113]   **Για τις τάξεις Δ’, Ε’, ΣΤ’ του Δημοτικού Σχολείου (ενδεικτικά)**  **1ο εργαστήριο (2 διδακτικές ώρες): Ανθρώπινα δικαιώματα**   1. Παιχνίδι με ονόματα και μπαλάκι (διάρκεια 5’) [Οδηγός σελ. 110 με την εξής προσαρμογή: Εφόσον όλα τα μέλη της ομάδας γνωρίζονται, ακολουθείται η ίδια διαδικασία αλλά αντί για το όνομά του, καθένας/μια λέει κάτι που του/της αρέσει (παιχνίδι, χρώμα, άθλημα, φαγητό κ.λπ.)] 2. Δραστηριότητα “Το μπίνγκο των δικαιωμάτων” (διάρκεια 40’) [Οδηγός σελ. 4] 3. Δραστηριότητα “Το διαμάντι των δικαιωμάτων” (διάρκεια 45’), [Οδηγός σελ. 21]   **2ο εργαστήριο (2 διδακτικές ώρες): Ανθρώπινα δικαιώματα και αναπηρία**   1. Δραστηριότητα “Μπορώ να μαντέψω;” (διάρκεια 15’) [Οδηγός σελ. 45] 2. Δραστηριότητα “Ο οδηγός” (διάρκεια 30’) [Οδηγός σελ. 47] 3. Δραστηριότητα “Σιωπηλός ομιλητής” (διάρκεια 40’) [Οδηγός σελ. 9] 4. Αξιολόγηση (διάρκεια 5’) [Οδηγός σελ. 113]   **Για τις τάξεις του Γυμνασίου (ενδεικτικά)**  **1ο εργαστήριο (2 διδακτικές ώρες): Πρόληψη και αντιμετώπιση προκαταλήψεων, ρατσισμού**   1. Παιχνίδι με ονόματα “μου αρέσει, δε μου αρέσει” (διάρκεια 5’) [Οδηγός σελ. 110. Εφόσον όλα τα μέλη της ομάδας γνωρίζονται, παραλείπουμε τα ονόματα] 2. Δραστηριότητα “Ο κύκλος με τις εικόνες” (διάρκεια 40’) [Οδηγός σελ. 75] 3. Δραστηριότητα “Κάνε ένα βήμα μπροστά” (διάρκεια 45’) [Οδηγός σελ. 74]   **2ο εργαστήριο (2 διδακτικές ώρες): Ισότητα φύλων**   1. Δραστηριότητα “Το βιολογικό και το κοινωνικό φύλο” (διάρκεια 40’) [Οδηγός σελ. 57] 2. Δραστηριότητα “Συμφωνείτε ή διαφωνείτε” (διάρκεια 45’) [Οδηγός σελ. 59] 3. Αξιολόγηση (διάρκεια 5’) [Οδηγός σελ. 113]  **Προσαρμογές για εμποδιζόμενους μαθητές** Το προτεινόμενο πρόγραμμα περιλαμβάνει δραστηριότητες διαφοροποιημένες σε σχέση με την παραδοσιακή διδασκαλία (δραστηριότητες βασισμένες σε συνεργατική μάθηση, βιωματικές κ.ά.). Απευθύνεται στο σύνολο του μαθητικού πληθυσμού μίας τάξης τυπικού σχολείου, συμπεριλαμβανομένων των εμποδιζόμενων μαθητών/ριών. **Επέκταση** Το υλικό του προγράμματος μπορεί να αξιοποιηθεί από τους εκπαιδευτικούς στο πλαίσιο εφαρμογής προγραμμάτων σχεδιασμού και ανάπτυξης διαθεματικών δραστηριοτήτων (π.χ. προγραμμάτων Αγωγής Υγείας). Επίσης, οι εκπαιδευτικοί μπορούν να αντλήσουν ιδέες για δράσεις στο πλαίσιο σχολικών εκδηλώσεων που πραγματοποιούνται για παράδειγμα με αφορμή την Παγκόσμια Ημέρα κατά της Σχολικής Βίας και του Εκφοβισμού, την Παγκόσμια Ημέρα για τα Δικαιώματα του Παιδιού, Παγκόσμια Ημέρα κατά του Ρατσισμού κ.ά. **Αξιολόγηση** Η δραστηριότητα για την αξιολόγηση των εκπαιδευτικών εργαστηρίων του προγράμματος βασίζεται στη μεθοδολογία της μη τυπικής εκπαίδευσης βάσει της οποίας σχεδιάστηκε και όλο το πρόγραμμα. Στόχος της αξιολόγησης είναι η βελτίωση της διαδικασίας μάθησης σε επόμενα εργαστήρια καθώς και η αποτύπωση της ατομικής και κοινωνικής ανάπτυξης του/της κάθε συμμετέχοντα/ουσας, δηλαδή κατά πόσο και με ποιους τρόπους ο/η ίδιος/α επηρεάστηκε, μετακινήθηκε, ευαισθητοποιήθηκε μέσα από την εκπαιδευτική διαδικασία. Καθώς η μη τυπική μάθηση εξαρτάται από πλήθος παραγόντων κυρίως λόγω της ποικιλομορφίας των μερών που εμπλέκονται κάθε φορά, η αξιολόγηση επιλέχθηκε να γίνεται ατομικά ως αναστοχασμός της εκπαιδευτικής διαδικασίας χωρίς οι απαντήσεις της ομάδας να κατευθύνουν τα υπόλοιπα μέλη. Στο τέλος της αξιολόγησης, εάν τα μέλη της ομάδας επιθυμούν, μπορούν να διαβάσουν την απάντησή τους στο σύνολο.  Πριν από το κλείσιμο κάθε εργαστηρίου, λοιπόν, ζητείται από τα παιδιά που συμμετείχαν να γράψουν ελεύθερα τις σκέψεις, τα συναισθήματα και τις εντυπώσεις τους από την εκπαιδευτική διαδικασία στην οποία συμμετείχαν. Σε περίπτωση που δυσκολεύονται δίνονται προφορικά οι ενδεικτικές ερωτήσεις στις οποίες μπορούν να απαντήσουν: Τι μου άρεσε περισσότερο στο εργαστήριο; Τι δε μου άρεσε και τόσο; Τι έμαθα, τι κρατάω, τι θα θυμάμαι από το εργαστήριο; Σε περίπτωση που τα παιδιά δε θέλουν ή δε γνωρίζουν να γράφουν, μπορούν να αποτυπώσουν τις εντυπώσεις τους και με ένα σκίτσο, μία ζωγραφιά. Η αξιολόγηση γίνεται στο τελευταίο 5λεπτο κάθε εργαστηρίου. |  | | | **Σύνδεση με το Π.Σ:** Σύνδεση με τα ΑΠΣ των: Μελέτης Περιβάλλοντος (Α’, Β’, Γ’, Δ’ τάξεις Δημοτικού Σχολείου), Κοινωνικής και Πολιτικής Αγωγής (Ε’, ΣΤ’ τάξεις Δημοτικού Σχολείου και Γ’ Γυμνασίου) , Ελληνικής Γλώσσας (Γυμνασίου), Θεάτρου (Δημοτικού Σχολείου και Γυμνασίου) **Εκτυπώσιμο Υλικό** -Φύλλα εργασίας  Το μπίνγκο των δικαιωμάτων (για παιδιά Δ’, Ε’, ΣΤ’ δημοτικού) [Οδηγός σελ. 5]  Το μπίνγκο των δικαιωμάτων (για παιδιά Γυμνασίου) [Οδηγός σελ. 6]  Οικουμενική Διακήρυξη των Δικαιωμάτων του Ανθρώπου (για παιδιά Δ’, Ε’, ΣΤ’ δημοτικού) [Οδηγός σελ. 11-13]  Οικουμενική Διακήρυξη των Δικαιωμάτων του Ανθρώπου (για παιδιά Γυμνασίου) και Γλωσσάρι [Οδηγός σελ. 14-16]  Σύμβαση για τα Δικαιώματα του Παιδιού (κείμενο και σκίτσα) [Οδηγός σελ. 24-40]  Επιλεγμένα Άρθρα της Σύμβασης για τα Δικαιώματα του Παιδιού (κείμενο) [Οδηγός σελ. 44]  Κάρτες ρόλων “Κάνε ένα βήμα μπροστά” [Οδηγός σελ. 83-84]  Επιπλέον κάρτες ρόλων “Κάνε ένα βήμα μπροστά” [Οδηγός σελ. 85-86]  Κάρτες ρόλων “Οικογενειακό Συμβούλιο” [Οδηγός σελ. 96-97]  Σενάρια “Σκηνές εκφοβισμού” [Οδηγός σελ. 109] **Απαραίτητοι Σύνδεσμοι** Για το σχετικό πρόγραμμα Schools for Change:  <http://www.antigone.gr/gr/projects/project/4/description/> **Οπτικοακουστικό υλικό****Διαδραστικό υλικό****Υποστήριξη εκπαιδευτικού** Πληροφορίες υποβάθρου (πρόκειται για ανάρτηση φυλλαδίου του σχετικού προγράμματος Schools for change):  <http://www.antigone.gr/files/announcements/SFC_GR.pdf>  Οδηγός εκπαιδευτικού:  Οδηγός Δραστηριοτήτων 108 σελ. με τίτλο: “Ανθρώπινα δικαιώματα και αποδοχή της διαφορετικότητας”  Παράρτημα οδηγού 2 σελ. με φωτογραφίες  Επιμόρφωση *(τρόπο ή λινκ ή ανάρτηση)*  Φυσική παρουσία  (*πρόσωπο και περιοχές*)  Υπάρχει δυνατότητα επιμόρφωσης σε σχολεία του νομού Θεσσαλονίκης. Τα εργαστήρια επιμόρφωσης γίνονται με φυσική παρουσία από την εκπαιδευτική ομάδα της ΑΝΤΙΓΟΝΗΣ (Αθανασία Τέλλιου, Ιωάννα Μήτσικα, Κυριάκος Τσιτλακίδης). |